Lettera di X a Paolo
Material: papyrus
Place: Arsinoites
Categories: Brief (privat)
NN an Paulos
Ablehnung der Einladung
Sorgen
Ärger mit der Mutter
Grüße
Πα[ύλ]ωι τῶι κυρίωι καὶ ἀδελφῶι 
 χαίρειν 
πρὸ πάντων εὔχομαί σε  καὶ [εὐ]τυ
χεῖν ὅπερ ἐμοὶ διʼ εὐχῆς ἐστιν τό σεν 
 ὡς ἐμὸν σεμνὸν κύριον καὶ ἀ
δελφόν. γράφεις μ[οι] λέγων· ἐὰν δυνηθῇς 
ἀνάπλευσον· νὴ τὴν σήν μοι σωτηρίαν καὶ 
τὴν τοῦ τεκνίου μου καὶ ὀρθοποδίαν, ἧς 
πέπεισμαί σε κήδεσθαι οὐκ ἔλλασσόν μου, 
ἤθελον  πράσσιν ἄλλο εἰ μὴ τὴν 
ὄψιν σου πρὸς τὰ ἐδάφη σου προσκυνεῖν, 
ἀλλʼ οὐ δεδύνημαι οὐδὲ δύναμαι· νῦν 
γὰρ πάλι κ[αὶ] ὑπὸ Ἀπολλωτᾶ ἐχειμ[ά]σθην· 
ὅταν γὰρ π[τ]ερώσωσιν παρʼ ἐμοί, ἐμοῦ 
ταλαιπ[ωρο]ῦντος ἰς τὸ πέλαγος, καὶ πλου
τήσω[σι]ν, τ[ό]τε καὶ ἐπιλαθόμενοι οἷοι ἦσαν 
παρʼ ἐ[μοὶ] τότε καὶ νῦν οἷοί εἰσιν, ἐπεμβαί
νου[σί] μοι μᾶλλον, ὡς καὶ ὁ  
 πάλιν σὺν αὐτῷ. ὡς νῦν 
οὖν Δημήτ[ριο]ς γενόμενος παρʼ ἐμὲ ἐξ αὐ
τοψ[ία]ς ἐθε[ά]σατό με κλαίοντα πλείστοις 
δάκρυσιν. τί οὖν ἐστιν; ἐγὼ πεπεισμένος 
μου τ[ῇ δι]ανοίᾳ μηθὲν κακῷ ἢ πονηρῷ 
συνειδότι, δοκῶ  παθεῖν· ὃ ἐὰν 
οὖν ἐφ[ί]δω πῶς μου τὰ πραγμάτια χω
ρεῖ πάλιν σ[ο]ι δηλώσω, κύριε· οἶδα γὰρ ὅτι 
τοῦτο [ἔ]χεις [ὡ]ς ὑπὲρ σεαυτοῦ. οὐκ ἄρτι σε 
δεῖ με ἐπιγε[ιν]ώσκιν. ὁ Δημήτριος οὖν ἀρ
τίως μοι μ[ε]τέδωκεν ἐξέρχεσθαι 
ἑατὸν καὶ ἐμεμψάμην αὐτὸν ὅτι μοι το
σαύταις ἡμέραις οὐκ ὦπται καὶ ἔφη περισπᾶσ
θ[α]ι περὶ ἀργυρωματίων σὺν Κέρτῳ. εὔχομαί 
σε εἰσχύιν. περὶ Πτολλαρίωνος ἡ μήτηρ 
μέμφεται. οὐκ ἐμοὶ λαλεῖ, ἀλλὰ καὶ φεύγι 
με ἐὰν ἴδῃ, ἀλλὰ τοῖς ἐμοῖς ἀπομέμφεται αὐ
τόν. ἐγὼ ἐπιτειμῶ Πτολλαρίωνι· λέγει μοι
λοιδορεῖσθαι ὑπʼ αὐτῆς 
τὰ πλεῖστα ἀδίκως καὶ 
ὑβριστικῶς. ἔφην ὅτι· 
ἐγὼ  ἤδη ..  
εἰμι καὶ ὡς παιδίῳ νηπί
ῳ οὕτως λαλεῖ καὶ λοιδο
ρεῖ· ἐὰν δὲ αὐτῆς ἀνάσχῃ, 
οὐκ ἔστιν σου μήτηρ τῷ 
τρόπῳ ἡ καὶ μάμμη; οὐ
κ ἰσχύω ἰς ὄψιν ἀκοῦσαι δι
ελεγχομένων αὐτῶν, 
ἵνʼ ἐπιγνῶ τὸν ἀδικοῦν
τα. οἶδα μὲν ὀξυτάτην 
αὐτὴν καὶ ὀλιόψυχον 
οὖσαν, οὗτος δὲ οὐ φέρι 
τυχὸν αὐτῆς τὸ ὀξύ. ἐγὼ 
μὲν οὖν ἐὰν ἰσέλθω 
τριακοντάκλεινον θε
ωρῶ αὐτὸν ὁσάκις 
ἂν ἰσέλθω.  ὁ δὲ 
Πάτρων  · λείαν ὀξύ
τατος ἐξέβη. 
ἔρρωσσο, κύριε, σὺν τῇ 
κυρίᾳ μου  σο[υ] Πολίτ
τῃ καὶ ἀσπάζου αὐτὴν πολ
λά. ἀσπάζεταί σε ἡ σύμβιός 
μου Χαιρημονὶς καὶ Πόλλιτ
τα ἡ καὶ  ὁμοίως 
ἀσπάζεται ἀμφοτέρους. 
 β Τραιανοῦ Ἁδριανοῦ 
σεβαστοῦ Χοίακ ια
Παύλωι